Document ID: 32009R0554

32009R0554
L 164/35
SLUŽBENI LIST EUROPSKE UNIJE
25.06.2009.
UREDBA KOMISIJE (EZ) br. 554/2009
od 25. lipnja 2009.
o izmjeni Uredbe (EZ) br. 2597/2001 u pogledu carinskih kvota za određena vina podrijetlom iz bivše jugoslavenske republike Makedonije
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 153/2002 od 21. siječnja 2002. o određenim postupcima za primjenu Sporazuma o stabilizaciji i pridruživanju između Europskih zajednica i njihovih država članica s jedne strane i bivše jugoslavenske republike Makedonije s druge strane te za primjenu Privremenog sporazuma između Europske zajednice i bivše jugoslavenske republike Makedonije (1), a posebno njezin članak 7.,
budući da:
(1)
Protokol uz Sporazum o stabilizaciji i pridruživanju između Europskih zajednica i njihovih država članica s jedne strane i bivše jugoslavenske republike Makedonije s druge strane, kako bi se uzelo u obzir pristupanje Bugarske i Rumunjske Europskoj uniji (2), (dalje u tekstu: „Protokol”), potpisan je 18. veljače 2008. Odobren je u ime Europske zajednice, Europske zajednice za atomsku energiju i država članica Odlukom Vijeća i Komisije 2008/438/EZ, Euratom (3) i primjenjuje se privremeno od 1. siječnja 2007.
(2)
Člankom 5. Protokola i njegovog Priloga VIII. predviđene su promjene postojećih carinskih kvota za određena vina u spremnicima obujma većeg od 2 litre podrijetlom iz bivše jugoslavenske republike Makedonije, s učinkom od 1. siječnja 2007.
(3)
Radi provedbe carinskih kvota za vina utvrđenih u Protokolu, potrebno je izmijeniti Uredbu Komisije (EZ) br. 2597/2001 od 28. prosinca 2001. o otvaranju i predviđanju upravljanja carinskim kvotama Zajednice za određena vina podrijetlom iz Republike Hrvatske i bivše jugoslavenske republike Makedonije (4).
(4)
TARIC pododjeljci za određene podbrojeve Kombinirane nomenklature (KN) promijenjeni su od 1. srpnja 2007. Stoga u skladu s time treba prilagoditi i TARIC pododjeljke za te oznake KN u dijelu II. Priloga Uredbi (EZ) br. 2597/2001.
(5)
Budući da se Protokol primjenjuje od 1. siječnja 2007., ova Uredba treba se primjenjivati od istog datuma i odmah stupiti na snagu.
(6)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Dio II. Priloga Uredbi (EZ) br. 2597/2001 zamjenjuje se tekstom određenim u Prilogu ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Primjenjuje se od 1. siječnja 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. lipnja 2009.

Labels: 17
3
6
18
15